CELEX: 62007TB0139
Language: el
Date: 2009-09-04 00:00:00
Title: Υπόθεση T-139/07: Διάταξη του Πρωτοδικείου της 4ης Σεπτεμβρίου 2009 — Pioneer Hi-Bred International κατά Επιτροπής (Προσέγγιση των νομοθεσιών — Σκόπιμη ελευθέρωση γενετικώς τροποποιημένων οργανισμών στο περιβάλλον — Διαδικασία για τη χορήγηση άδειας διαθέσεως στην αγορά — Παράλειψη της Επιτροπής να υποβάλει στην κανονιστική επιτροπή σχέδιο μέτρων — Προσφυγή κατά παραλείψεως — Ένδικη διαφορά η οποία κατέστη άνευ αντικειμένου — Κατάργηση της δίκης)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/64
            
         Διάταξη του Πρωτοδικείου της 4ης Σεπτεμβρίου 2009 — Pioneer Hi-Bred International κατά Επιτροπής
   (Υπόθεση T-139/07) (1)
   
   (Προσέγγιση των νομοθεσιών - Σκόπιμη ελευθέρωση γενετικώς τροποποιημένων οργανισμών στο περιβάλλον - Διαδικασία για τη χορήγηση άδειας διαθέσεως στην αγορά - Παράλειψη της Επιτροπής να υποβάλει στην κανονιστική επιτροπή σχέδιο μέτρων - Προσφυγή κατά παραλείψεως - Ένδικη διαφορά η οποία κατέστη άνευ αντικειμένου - Κατάργηση της δίκης)
   2009/C 267/115
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Pioneer Hi-Bred International, Inc. (Iowa, Ηνωμένες Πολιτείες της Αμερικής) (εκπρόσωπος: J. Temple Lang, solicitor)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς D. Lawunmi και C. Zadra, στη συνέχεια P. Oliver και C. Zadra)
   
      Αντικείμενο
   
   Αίτημα να διαπιστωθεί, κατά το άρθρο 232 ΕΚ, ότι η Επιτροπή, παραλείποντας να υποβάλει στην κανονιστική επιτροπή, κατ’ εφαρμογή του άρθρου 5, παράγραφος 2, της αποφάσεως 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (ΕΕ L 184, σ. 23), σχέδιο των μέτρων που πρέπει να ληφθούν σχετικά με την κοινοποίηση της προσφεύγουσας για τη διάθεση στην αγορά γενετικώς τροποποιημένου αραβοσίτου της σειράς 1507, παρέβη τις υποχρεώσεις που υπέχει από το άρθρο 18, παράγραφος 1, της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (ΕΕ L 106, σ. 1).
   
      Διατακτικό
   
   Το Πρωτοδικείο διατάσσει:
   
               1)
            
            
               Καταργεί τη δίκη.
            
         
               2)
            
            
               Η Επιτροπή των Ευρωπαϊκών Κοινοτήτων φέρει τα έξοδά της, καθώς και τα έξοδα στα οποία υποβλήθηκε η Pioneer Hi-Bred International, Inc.
            
         
      (1)  ΕΕ C 155 της 7.7.2007.